Die swart motor in die agtergrond is glo deur die aanvallers gebruik om te vlug. Foto: Melissa Lapeyre op Facebook.
Charlie Hebdo, wat bekend is vir sy onwrikbare standpunt oor vryheid van uitdrukking, het in die verlede spotprente van die profeet Mohammed gepubliseer. In November 2011 is ŉ petrolbom deur die voorruit van die tydskrif se kantore gegooi.
Derduisende mense het intussen Woensdagaand in stede regoor Frankryk bymekaargekom om die slagoffers te onthou. President Francois Hollande het ook ŉ dag van nasionale rou aangekondig vir die slagoffers wat gesterf het vir “vryheid”. Hy het hulle as helde beskryf.